smcproject/ml-wiki-sentences huggingface dataset:
സോഗാങ് സർവ്വകലാശാലയിൽ ഇദ്ദേഹം തത്ത്വശാസ്ത്രം പഠിച്ചു.
"സോഗാങ് ഫിലിം കമ്യൂണിറ്റി" എന്ന പേരിൽ ഇദ്ദേഹം ഒരു സിനിമ ക്ലബ് ആരംഭിക്കുകയും സമകാലീന സിനിമയെപ്പറ്റി ധാരാളം ലേഖനങ്ങൾ പ്രസിദ്ധീകരിക്കുകയും ചെയ്തു.
ആദ്യകാലത്ത് ഒരു കലാവിമർശകൻ ആകണമെന്നായിരുന്നു ഇദ്ദേഹത്തിന്റെ ആഗ്രഹം.
പക്ഷേ വെർട്ടിഗോ എന്ന സിനിമ കണ്ടശേഷം ഇദ്ദേഹം ഒരു ചലച്ചിത്രകാരനാകണം എന്ന് തീരുമാനമെടുത്തു.
പഠനം കഴിഞ്ഞശേഷം ഇദ്ദേഹം ജേർണലുകൾക്കുവേണ്ടി ചലച്ചിത്രമേഖലയെപ്പറ്റി ലേഖനങ്ങളെഴുതി.
യു യിയോങ്-ജിൻ സംവിധാനം ചെയ്ത ക്കാംഡോങ് , ക്വാക് ജേ-യോങ് സംവിധാനം ചെയ്ത "വാട്ടർകളർ പെയിന്റിംഗ് ഓൺ എ റെയിനി ഡേ" എന്നിവ പോലെയുള്ള ചിത്രങ്ങളിൽ ഇദ്ദേഹം സഹ സംവിധായകനായും പ്രവർത്തിച്ചു.
2000 -ൽ ഇദ്ദേഹം സംവിധാനം ചെയ്ത ജോയിന്റ് സെക്യൂരിറ്റി ഏരിയ കലാമൂല്യവും ജനപ്രീതിയുമുള്ള സിനിമയായിരുന്നു.
മൂന്ന് ചലച്ചിത്രങ്ങൾ പ്രതികാരം എന്ന വിഷയത്തെപ്പറ്റി സംവിധാനം ചെയ്യാൻ ഇദ്ദേഹം തീരുമാനിച്ചു.
തന്റെ ചിത്രങ്ങൾ പ്രതികാരത്തിന്റെ പ്രയോജനമില്ലായ്മയെപ്പറ്റിയും അത് എല്ലാവരുടെയും ജീവിതം നശിപ്പിക്കുന്നതിനെപ്പറ്റിയുമാണ്.
ദ വെൻജിയൻസ് ട്രൈലോജിയുടെ ബ്ലൂ റേ ബോക്സ്.
2004 മേയ് മാസത്തിൽ ദ ഹോളിവുഡ് റിപ്പോർട്ടർ എന്ന മാഗസിന് നൽകിയ അഭിമുഖത്തിൽ സോഫോക്ലിസ് , ഷേക്സ്പിയർ , കാഫ്ക , ദോസ്തിയോവ്സ്കി , ബാൽസാക് , കർട്ട് വോന്നെഗട്ട് എന്നിവരാണ് തന്റെ ജോലിയിൽ ഏറ്റവുമധികം സ്വാധീനിച്ചിട്ടുള്ളത് എന്ന് അദ്ദേഹം വെളിപ്പെടുത്തി.
വെൻജിയൻസ് ട്രിലോജി എന്നറിയപ്പെടുന്ന ഇദ്ദേഹത്തിന്റെ മൂന്ന് ചിത്രങ്ങൾ സിമ്പതി ഫോർ മിസ്റ്റർ വെൻജിയൻസ് , 2003-ലെ ഓൾഡ് ബോയ് , 2005 -ലെ ലേഡി വെൻജിയൻസ് എന്നിവയാണ്.
ഇവ ഒരു ട്രിലോജിയായി പുറത്തിറക്കണമെന്നല്ല ആദ്യം വിചാരിച്ചിരുന്നത്.
വളരെ അധികമായി അക്രമം ഇദ്ദേഹത്തിന്റെ ചലച്ചിത്രങ്ങളിൽ ചിത്രീകരിച്ചിട്ടുണ്ടെങ്കിലും കൊറിയയിൽ വളരെ ജനപ്രിയനാണ് ഇദ്ദേഹം.
ക്വെന്റിൻ ടറാന്റിനോ പാർക്കിന്റെ ചിത്രങ്ങളുടെ വലിയ ഫാനാണ്.
2004-ലെ കാൻ ചലച്ചിത്രോത്സവത്തിന്റെ ജഡ്ജ് എന്ന നിലയ്ക്ക് ഇദ്ദേഹം പാർക്കിന്റെ ഓൾഡ്ബോയ് എന്ന ചിത്രത്തിന് പാം ഡിഓർ നൽകണമെന്ന് വാദിച്ചുവെങ്കിലും മൈക്കൽ മൂറിന്റെ ഫാറൺഹീറ്റ് 9/11 എന്ന ചിത്രത്തിനാണ് ഒടുവിൽ അത് ലഭിച്ചത്.
ഓൾഡ്ബോയ് എന്ന ചിത്രത്തിന് ഗ്രാന്റ് പ്രീ എന്ന രണ്ടാമത്തെ വലിയ പുരസ്കാരം ലഭിച്ചു.
1992-നു ശേഷം നിർമ്മിക്കപ്പെട്ട ചലച്ചിത്രങ്ങളിൽ ഏറ്റവും മികച്ച ഇരുപതെണ്ണത്തിൽ ഒന്നാണ് ജോയിന്റ് സെക്യൂരിറ്റി ഏരിയ എന്നാണ് ടറാന്റിനോയുടെ അഭിപ്രായം
2011-ൽ പാർക്ക് സംവിധാനം ചെയ്ത ഫാന്റസി-ഭീകര ചിത്രം പരാന്മജാങ് ( നൈറ്റ് ഫിഷിംഗ് ) മുഴുവൻ ഷൂട്ട് ചെയ്തത് ഒരു ഐഫോണിലാണ് .
2013-ൽ പാർക്ക് തന്റെ ആദ്യത്തെ ഇംഗ്ലീഷ് ചലച്ചിത്രമായ സ്റ്റോക്കർ സംവിധാനം ചെയ്തു.
2014 സെപ്റ്റംബറിൽ പാർക്ക് സാറാ വാട്ടേഴ്സിന്റെ ഫിങ്കർസ്മിത്ത് എന്ന നോവൽ ചലച്ചിത്രമാക്കും എന്ന് പ്രസ്താവനയുണ്ടായി.
ദ ഹാൻഡ്മെയ്ഡൻ എന്ന പേരിലാണ് ചിത്രം പുറത്തിറങ്ങിയത്.
2016 കാൻ ചലച്ചിത്രോത്സവത്തിൽ ഈ ചിത്രത്തിന് നല്ല അഭിപ്രായമാണ് ലഭിച്ചത്.
2014 ഒക്റ്റോബറിൽ പാർക് ഒരു സയൻസ് ഫിക്ഷൻ ചലച്ചിത്രം സംവിധാനം ചെയ്യുമെന്ന് പ്രസ്താവനയുണ്ടായി.
ചലച്ചിത്രങ്ങൾ വർഷം ചലച്ചിത്രം ക്രെഡിറ്റ് സംവിധായകൻ തിരക്കഥ നിർമാതാവ് 1992 ദ മൂൺ ഈസ്....
ദ സൺസ് ഡ്രീം അതെ അതെ അല്ല 1997 ട്രയോ അതെ അതെ അല്ല 2000 അനാർക്കിസ്റ്റ്സ് അല്ല അതെ അല്ല ജോയിന്റ് സെക്യൂരിറ്റി ഏരിയ അതെ അതെ അല്ല 2001 ദ ഹ്യൂമനിസ്റ്റ് അല്ല അതെ അല്ല 2002 സിംപതി ഫോർ മിസ്റ്റർ വെൻജിയൻസ് അതെ അതെ അല്ല എ ബിസയർ ലവ് ട്രയാങ്കിൾ അല്ല അതെ അല്ല 2003 ഓൾഡ് ബോയ് അതെ അതെ അല്ല 2005 ലേഡി വെൻജിയൻസ് അതെ അതെ അല്ല ബോയ് ഗോസ് റ്റു ഹെവൻ അല്ല അതെ അല്ല 2006 ഐ.ആം എ സൈബോർഗ്, ബട്ട് ദാറ്റ് ഈസ് ഓക്കെ അതെ അതെ അതെ 2008 ക്രഷ് ആൻഡ് ബ്ലഷ് അല്ല അതെ അതെ 2009 തേസ്റ്റ് അതെ അതെ അതെ 2013 സ്റ്റോക്കർ അതെ അല്ല അല്ല സ്നോപിയേഴ്സർ അല്ല അല്ല അതെ 2016 ദ ഹാൻഡ്‌മേയ്ഡൺ അതെ അതെ അതെ സെക്കൻഡ് ബോൺ അതെ അല്ല അല്ല
ഗ്രന്ഥസൂചിക 2005.
Park's Montage (박찬욱의 몽타주).
마음 산책.
299 pages.
ISBN 89-89351-81-2 .
Park's Hommage (박찬욱의 오마주).
528 pages.
ISBN 89-89351-82-0 .
ഇവയും കാണുക കൊറിയയുമായി ബന്ധപ്പെട്ട വിഷയങ്ങളുടെ പട്ടിക കൊറിയൻ ഭാഷാ ചിത്രങ്ങളുടെ പട്ടിക ദക്ഷിണകൊറിയൻ ചലച്ചിത്രങ്ങൾ ദക്ഷിണകൊറിയയിലെ വർത്തമാനകാല സംസ്കാരം അവലംബം പുറത്തേയ്ക്കുള്ള കണ്ണികൾ Park Chan-wook എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് പാർക് ചാൻ-വൂക് പാർക് ചാൻ-വൂക് at Rotten Tomatoes പാർക് ചാൻ-വൂക് at the Korean Movie Database പാർക് ചാൻ-വൂക് ഓൾ മൂവി വെബ്‌സൈറ്റിൽ Park Chan-Wook to make korean horror Movie using only iPhone Archived 2013-01-27 at Archive.is at Korean Horror Movies Park Chan-wook: monographic website Archived 2007-06-14 at the Wayback Machine .
(Italian English) Cineseoul profile Archived 2002-11-13 at the Wayback Machine .
(Korean) HanCinema Director Page Park Chan-wook at FEARnet SuicideGirls interview with Park Chan-wook by Daniel Robert Epstein July 2009 Interview with Park Chan-wook Archived 2016-03-03 at the Wayback Machine .
at the Korea Society (Audio)
പുള്ളിക്കരിങ്കാളി ഇംഗ്ലീഷ് വിലാസം https://ml.wikipedia.org/wiki/Pullikkarimkali പുള്ളിക്കരിങ്കാളി
മലബാറിൽ കെട്ടിയാടപ്പെടുന്ന ഒരു തെയ്യമാണ് പുള്ളിക്കരിങ്കാളി .
പാർവ്വതിയാണു പുള്ളിക്കരിങ്കാളി എന്നാണു ഐതിഹ്യം.
തുളുവനം  എന്ന കാട്ടിനുള്ളിൽ വച്ച് ശിവൻ പുലിക്കണ്ടനും , പാർവ്വതി പുലി കരിങ്കാളിയും ആയി രൂപം എടുത്തു.
അവർ കാട്ടിൽ സുഖിച്ച് വസിക്കുന്നതിനിടയിൽ കരിങ്കാളി പത്ത് മാസങ്ങൾക്ക് ശേഷം കണ്ടപ്പുലി , മരപ്പുലി , പുലിമാരുതൻ , കാളപ്പുലി , പുലിയൂർ കണ്ണൻ എന്നീ ആൺ പുലികൾക്കും പുലിയൂർ കാളി എന്ന പെൺപുലിക്കും ജന്മം കൊടുത്തു.
ഒരു രാത്രി ഈ പുലി ദൈവങ്ങൾ കുറുമ്പ്രാതിരി വാണവന്റെ തൊഴുത്തിൽ കടന്ന് കന്നുകാലികളെ കൊന്ന് വലിയ നഷ്ടമുണ്ടാക്കി.
ദൈവത്തിനെ എപ്പോഴും ആരാധിച്ചിരുന്ന കുറുമ്പത്തിരി വണ്ണാന് ഇത് വലിയ മനഃപ്രയാസം ഉണ്ടാക്കി.
പുള്ളിക്കരിങ്കാളിയുടെ മുഖത്തെഴുത്ത്
കുറുമ്പന്തിരി വണ്ണാന്റെ  സുഹൃത്തായ കരിന്തിരി കണ്ണൻ അദ്ദേഹത്തെ സഹായിക്കാമെന്നേറ്റു.
രാത്രി അദ്ദേഹം തൊഴുത്തിനടുത്ത് ഒളിച്ചിരുന്നു.
ആ രാത്രി പുലികൾ വന്നപ്പോൾ കരിന്തിരി കണ്ണനു അമ്പെയ്യാൻ സമയം കിട്ടുന്നതിനു മുൻപേ പ്രതീക്ഷിക്കാത്ത തരത്തിൽ ആക്രമിച്ച് പുലികൾ അദ്ദേഹത്തെ കൊന്നു.
അങ്ങനെ മരിച്ച കരിന്തിരി കണ്ണൻ തെയ്യമായി ആട്ടം ആടപ്പെടുന്നു.
പുലിദൈവങ്ങൾ തുളുവനം കാട്ടിലായിരുന്നു അപ്പോൾ താമസിച്ചിരുന്നത്.
ഒരു വർഷം രാമരാമത്ത് നിന്ന് കാരിയത് തണ്ടാൻ തുളുവനത്തിൽ തെയ്യം കാണാൻ പോയി.
പുലിദൈവങ്ങൾ തണ്ടാനെ പിന്തുടർന്നു.
രാമരാമത്ത് തണ്ടാൻ അവരെ പ്രതിഷ്ഠിച്ചു.
ഈ സ്ഥലം കൂടാതെ പുലിദൈവങ്ങൾ പനയന്തട്ട  നായരുടെ വീട്ടിലും താമസിക്കുന്നുണ്ടായിരുന്നു.
പക്ഷെ പുലിദൈവങ്ങളുടെ ചേഷ്ടകൾ സഹിക്കാവുന്നതിനപ്പുറമായിരുന്നു.
അതുകൊണ്ട് ഒരു ഉത്സവകാലത്ത് അദ്ദേഹം മുച്ചിലോട്ട് ഭഗവതിയോട് പുലിദൈവങ്ങളുടെ ശല്യത്തെക്കുറിച്ച് പരാതിപ്പെട്ടു.
പുലിദൈവങ്ങളെ പ്രതിഷ്ഠിച്ചിരുന്ന വിളക്ക് അവിടെ നിന്ന് മുച്ചിലോട്ട് ഭഗവതി പറിച്ചെടുത്ത് കോറോത്ത് മുച്ചിലോട്ട് കാവിന്റെ ഇടത് ഭാഗത്ത് പ്രതിഷ്ഠിച്ചു.
അങ്ങനെ മുച്ചിലോട്ട് കാവിലെ സാന്നിധ്യമായി പുലിയൂർ കണ്ണനും പുലിയൂർ കാളിയും.
വാണിയ ജാതിക്കാരുടെ തെയ്യമാണ് പുലിയൂർ കണ്ണൻ.
എണ്ണയാട്ടുന്ന ചക്കാളങ്ങളിൽ പുലിയൂർ കണ്ണനെ പ്രത്യേകം ആരാധിക്കുന്നു.
പുള്ളിക്കുറുമ്പൻ ഇംഗ്ലീഷ് വിലാസം https://ml.wikipedia.org/wiki/Junonia_lemonias
സ്വന്തം ആവാസവ്യവസ്ഥയുടെ അതിർത്തി കാക്കുന്ന ശലഭമാണ് പുള്ളിക്കുറുമ്പൻ ( Junonia lemonias ).
അതിക്രമിച്ച് കടക്കുന്ന ശലഭങ്ങളുമായി നിരന്തരം കുറുമ്പ് കൂടുന്നത് കാണാം.
അന്യശലഭത്തോട് കലപിലകൂടി പിന്തുടർന്ന് പുള്ളിക്കുറുമ്പൻ അതിർത്തിയ്ക്ക് പുറത്താക്കും.
പൂന്തോട്ടങ്ങളിലും കാടുകളിലും ഇവയെ കാണാം.
ഏത് കാലത്തും ഈ ശലഭത്തെ കാണാം.
ചിത്രശാല പുള്ളിക്കുറുമ്പൻ കൂവേരിയിൽ നിന്നും അവലംബം പുറം കണ്ണികൾ Junonia lemonias എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളിക്കട
കൊല്ലം നഗരത്തിനുള്ളിലെ ഒരു പ്രദേശമാണ് പുള്ളിക്കട.
നഗരകേന്ദ്രമായ ചിന്നക്കടയിൽ നിന്നും ഒരു കിലോമീറ്ററോളം അകലെയാണിത്.
പുള്ളിക്കടയിൽ ഏതാണ്ട് 327 കുടുംബങ്ങൾ താമസിക്കുന്ന ഒരു ചേരിപ്രദേശമുണ്ട്.
അവലംബം ↑ http://www.thehindu.com/news/national/kerala/railways-to-wait-for-collectors-report/article7172602.ece?ref=tpnews
പുള്ളി വിരിച്ചിറകൻ ഇംഗ്ലീഷ് വിലാസം https://ml.wikipedia.org/wiki/Lestes_nodalis
Lestes nodalis male ,Wandering Spreadwing,Koottanad, Palakkad Lestes nodalis ,Wandering Spreadwing from koottanad Palakkad Kerala
ഇളം നീല നിറത്തിൽ തവിട്ടു പൊട്ടുകളുള്ള ഉരസ്സോടുകൂടിയ ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് പുള്ളി വിരിച്ചിറകൻ ( ശാസ്ത്രീയനാമം : Lestes nodalis ) .
(ഇംഗ്ലീഷ് പേര് - 
Wandering Spreadwing) ഇന്ത്യ , തായ്‌ലാന്റ് , ചൈന എന്നീ രാജ്യങ്ങളിൽ ഇവ കാണപ്പെടുന്നു.
പെൺതുമ്പി, പാലക്കാട്
ആഴംകുറഞ്ഞ ജലശയങ്ങലിലാണ് ഇവ പ്രജനനം നടത്തുന്നത് മങ്ങിയ നിറമായതുകൊണ്ട് ഇവയെ പെട്ടെന്നു ശ്രദ്ധയിൽപ്പെടുകയില്ല.
ചിറകുകളിലെ ഇരുവശവും വെളുപ്പും നടുക്ക് കറുപ്പും നിറങ്ങളോടുകൂടിയ പൊട്ടുകളും (pterostigma) കുറുവാലിന്റെ പ്രത്യേക ആകൃതിയും ഇവയെ മറ്റു ചേരാചിറകൻ തുമ്പികളിൽനിന്നും  തിരിച്ചറിയാൻ സഹായിക്കും.
പ്രായപൂർത്തിയായ ആൺതുമ്പികൾക്ക് ഇളം നീലനിറമാണെങ്കിലും ചെറുപ്പത്തിൽ അവയ്ക്ക് പെൺതുമ്പികളെപ്പോലെ  മങ്ങിയ തവിട്ടു നിറമാണ്.
ഫ്രെസർ ഇവയെ ഇന്ത്യയിൽ വടക്കുകിഴക്കൻ സംസ്ഥാനങ്ങളിൽ മാത്രമാണ് കണ്ടെത്തിയത്.
എന്നാൽ പിന്നീട് മിത്ര ഇവയെ ബിഹാർ , ഒഡീഷ എന്നീ സംസ്ഥാനങ്ങളിലും ആഷിശ് ടിപിൾ മഹാരാഷ്ട്രയിലും കണ്ടെത്തി.
2011 ൽ കെ. ജി. എമിലിയാമ്മയും മുഹമ്മദ് ജാഫർ പലോട്ടും ഇവയെ കോഴിക്കോട് ജില്ലയിലെ നരയംകുളം എന്ന ഗ്രാമത്തിൽ കണ്ടെത്തി.
ദക്ഷിണേന്ത്യയിലെ ഇവയുടെ സാന്നിധ്യത്തിന്റെ ആദ്യ തെളിവായിരുന്നു അത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ പുള്ളി വിരിച്ചിറകൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
പുള്ളി വിരിച്ചിറകൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പുള്ളി വൈദ്യുതതിരണ്ടി ഇംഗ്ലീഷ് വിലാസം https://ml.wikipedia.org/wiki/Narcine_timlei
കടൽ വാസിയായ ഒരു മൽസ്യമാണ് പുള്ളി വൈദ്യുതതിരണ്ടി അഥവാ Spoted Numbfish.
( ശാസ്ത്രീയനാമം : Narcine timlei ) .
പുള്ളിച്ചാടൻ ഇംഗ്ലീഷ് വിലാസം https://ml.wikipedia.org/wiki/Spialia_galba
Spialia galba,Indian skipper or Indian grizzled skipper Indian skipper or Indian grizzled skipper from koottanad Palakkad Kerala India
കേരളത്തിലെ കാടുകളിലും പുൽമേടുകളിലും കണ്ടുവരുന്ന ഒരു ചിത്രശലഭമാണ് പുള്ളിച്ചാടൻ ( Spialia galba ).
തവിട്ടുകലർന്ന കറുത്ത ചിറകിൽ വെളുത്ത പുള്ളികൾ ഉണ്ടാവും.
ഈ ശലഭത്തെ തിരിച്ചറിയാനുള്ള ഒരു പ്രത്യേകതയാണിത്.
ചിറകിന്റെ അരികിൽ ഒന്നിടവിട്ട് കറുപ്പും വെളുപ്പും ഉണ്ടാവും.
ചിറകിനടിവശം കൂടുതൽ വെളുത്തനിറമാണ്.
ആൺശലഭം പെൺശലഭത്തേക്കാൾ കൂടുതൽ കറുത്തതും വലിപ്പമുള്ളതുമായിരിക്കും.
നിലം പറ്റിയാണ് പറക്കൽ.
തേൻകൊതിയന്മാരാണ് ഈ പൂമ്പാറ്റകൾ.
ചെറുപുഷ്പങ്ങളിൽ ഇരുന്ന് പോലും തേൻകുടിയ്ക്കാറുണ്ട് .
ചെമ്പരത്തി , കുറുന്തോട്ടി എന്നീ സസ്യങ്ങളിലാണ് മുട്ടയിടുന്നത്.
മുട്ടയ്ക്ക് ഇളം പച്ച നിറമാണ്.
ഇല ചുരിട്ടി കൂടുണ്ടാക്കി അതിനുള്ളിലാണ് ലാർവ്വകൾ കഴിയുന്നത്.
ജീവിതചക്രം മുട്ടയും പുഴുവും പുഴു പ്യൂപ്പ പ്യൂപ്പ ശലഭം (മുതുകുവശം) ശലഭം (ഉദരവശം) അവലംബം ↑ Card for Spialia galba in LepIndex.
Accessed 02 October 2007.
↑ Card for Apostictopterus fuliginosus in LepIndex.
↑ ↑ ↑ Markku Savela's website on Lepidoptera Page on genus Spialia .
↑ ↑ ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറം കണ്ണികൾ Spialia galba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Spialia galba എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പുള്ളി ശരശലഭം ഇംഗ്ലീഷ് വിലാസം https://ml.wikipedia.org/wiki/Conjoined_Swift
ഒരു തുള്ളൻ ചിത്രശലഭമാണ് പുള്ളി ശരശലഭം ‌ ( ഇംഗ്ലീഷ് : Conjoined Swift ).
Pelopidas conjuncta എന്ന ശാസ്ത്രീയ നാമത്തിൽ അറിയപ്പെടുന്നു.
കർണാടക , കേരളം , മഹാരാഷ്ട്ര , എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഫെബ്രുവരി, ജൂൺ, ഓഗസ്റ്റ്-നവംബർ മാസങ്ങളിലാണ് ഇവയെ കാണാറുള്ളത് .
കാട്ടുഗോതമ്പ് ചെടിയാണ് ഇതിന്റെ ലാർവാ ഭക്ഷ്യ സസ്യം അവലംബം പുറം കണ്ണികൾ Pelopidas conjuncta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുള്ളിക്കാടക്കൊക്ക് ഇംഗ്ലീഷ് വിലാസം https://ml.wikipedia.org/wiki/Wood_Sandpiper
പുഴക്കരയിലും കടൽക്കരയിലും കുളത്തിനരികിലും മറ്റും കാണപ്പെടുന്ന ചെറിയ കിളികളായ നീർക്കാടയോട് സാദൃശ്യമുള്ള കിളിയാണ് പുള്ളിക്കാടക്കൊക്ക് .
ഇംഗ്ലീഷ്: Wood Sandpiper.
ശാസ്ത്രീയനാമം:Tringa glareola.
കേരളത്തിൽ സെപ്റ്റംബർ മുതൽ മേയ് മാസം വരെ കാണപ്പെടുന്ന ഇവ ദേശാടനക്കിളികളായാണ് അറിയപ്പെടുന്നത്.
യൂറോപ്പും വടക്കേ ഏഷ്യയുമാണ് ഈ കിളികളുടെ ജന്മദേശം.
സാധാരണ എട്ടു മുതൽ നാല്പതുവരെയുള്ള പറ്റങ്ങളായാൺ കാണപ്പെടുന്നത്.
ജലഷഡ്പദങ്ങളാണ് ആഹാരം.
ദേഹത്തിന്റെ ഉപരിഭാഗം വെളുപ്പും തവിട്ടും നിറത്തിലാണ്.
(കരിമ്പൻ കാടക്കൊക്കിന്റേതിനേക്കാൾ) തവിട്ടു നിറമുള്ള പുറത്തും ചിറകുകളിലും അരിപ്രാവിനുള്ളതുപോലെ മങ്ങിയ നിറത്തിലുള്ള പുള്ളികൾ കാണും.
ചിറകുകളുടെ അടിവശത്ത് കറുപ്പിനു പകരം ചാരനിറമാണ്കാലിനു പച്ച കലർന്ന മഞ്ഞനിറവും കണ്ണിനു മീതെ  പുരികം പോലെ നീളത്തിൽ വെളുത്ത വരയും കാണാം.
പ്രജനനം വെള്ളമുള്ള പ്രദേശങ്ങളിലാണിവ ഇര തേടുന്നത് മുട്ട-(മ്യൂസിയത്തിൽ നിന്നുള്ള ചിത്രം)
യൂറേഷ്യാ ഭൂഖണ്ഡത്തിൻൽ 45 ഡിഗ്രി അക്ഷാംശത്തിനു വടക്കുള്ള പ്രദേശങ്ങളിലാണ്‌ ഈ കാടക്കൊക്കുകൾ പ്രജനനം നടത്തുന്നത്.22-23 ദിവസമാണ് അടയിരിപ്പുകാലം.
പരാമർശങ്ങൾ 1 2 {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑
നിക്‌സ് നൗട്ട് നതിംഗ് ഇംഗ്ലീഷ് വിലാസം https://ml.wikipedia.org/wiki/Nix_Nought_Nothing
ജോസഫ് ജേക്കബിന്റെ സമാഹാരമായ ഇംഗ്ലീഷ് ഫെയറി ടെയിൽസിൽ (1898) ഉൾപ്പെടുത്തിയിട്ടുള്ള ഒരു യക്ഷിക്കഥയാണ് "നിക്‌സ് നൗട്ട് നതിംഗ്", എന്നാൽ യഥാർത്ഥത്തിൽ ഇത് "ഇംഗ്ലീഷ്" അല്ല, മറിച്ച് സ്കോട്ടിഷ് കഥയായ "നിച്ച് നത്തിംഗ് നതിംഗ്" എന്ന കഥയുടെ പുനർനിർമ്മാണമാണ്.
സ്കോട്ട്ലൻഡിലെ മൊറേഷെയറിലെ ഒരു വൃദ്ധയിൽ നിന്ന് ആൻഡ്രൂ ലാങ് ആണിത് ശേഖരിച്ചത്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ ടൈപ്പ് 313 വകുപ്പിൽ പെടുന്നു.
ജേസണിന്റെയും മെഡിയയുടെയും ഗ്രീക്ക് പുരാണവുമായി ഇതിന് സാമ്യമുണ്ട്.
"മിസ് മാർഗരറ്റ് ക്രെയ്ഗ് ഓഫ് ഡാർലിസ്റ്റൺ, എൽജിൻ" നിർദ്ദേശിച്ച കഥ മൊറേഷയറിന്റെ ഭാഷയിൽ ലാംഗ് പകർത്തി.
കൂടാതെ "നിക്‌സ് നൗട്ട് നതിംഗ്" എന്ന കഥ റെവ്യൂ സെൽറ്റിക് III-ൽ (1876–8) പ്രസിദ്ധീകരിക്കുകയും ചെയ്തു.
അദ്ദേഹത്തിന്റെ "എ ഫാർ-ട്രാവൽഡ് ടെയിൽ" (1885) എന്ന ലേഖനത്തിൽ ഇത് ഉൾപ്പെടുത്തിയിട്ടുണ്ട്.
ജേക്കബിന്റെ പതിപ്പ് "നിക്സ് നൗട്ട് നതിംഗ്" (1898) മാറ്റപ്പെട്ട തലക്കെട്ട് ലാങ്ങിന്റെ സ്കോട്ടിഷ് കഥയിൽ നിന്ന് ഉരുത്തിരിഞ്ഞതാണ്.
(ജേക്കബ്‌സിന്റെ പരിഷ്‌ക്കരിച്ച പതിപ്പ്, മറ്റുവിധത്തിൽ സൂചിപ്പിച്ചിരിക്കുന്നതൊഴിച്ചാൽ-L എന്നത് ലാങ്ങിന്റെ വാചകത്തെയും ജെ ജേക്കബിന്റെ പതിപ്പിനെയും സൂചിപ്പിക്കുന്നു)
രാജാവ് ഇല്ലാതിരുന്ന സമയത്ത് ഒരു രാജ്ഞി ഒരു മകനെ പ്രസവിച്ചു.
അവന്റെ പിതാവ് മടങ്ങിവരുന്നതുവരെ അവനെ നാമകരണം ചെയ്യാൻ ആഗ്രഹിക്കാതെ, ആ സമയം വരെ അവനെ നിക്സ് നൗട്ട് നതിംഗ് (എൽ: നിച്ച് നത്തിംഗ്) എന്ന് വിളിക്കണമെന്ന് വിധിച്ചു.
രാജാവ് വളരെക്കാലമായി പോയി, നിക്സ് നത്തിംഗ് ഒന്നും ഒരു ആൺകുട്ടിയായി വളർന്നു.
രാജാവ് വീട്ടിലേക്ക് പോകുമ്പോൾ, "നിക്സ് നത്തിംഗ് നതിംഗ്" എന്നതിന് പകരമായി ഒരു നദിക്ക് മുകളിലൂടെ അവനെ സഹായിക്കാൻ ഒരു ഭീമൻ വാഗ്ദാനം ചെയ്തു, തനിക്ക് ഈ പേരിൽ ഒരു മകനുണ്ടെന്ന് അറിയാതെ രാജാവ് സമ്മതിച്ചു.
അവൻ എന്താണ് ചെയ്തതെന്ന് അറിഞ്ഞപ്പോൾ, രാജാവ് ഭീമന് കോഴി-ഭാര്യയുടെ മകനെയും തുടർന്ന് തോട്ടക്കാരന്റെ മകനെയും നൽകാൻ ശ്രമിച്ചു, എന്നാൽ ആൺകുട്ടികൾ രണ്ടുപേരും അവരുടെ ഉത്ഭവത്തെ ഒറ്റിക്കൊടുത്തു, ഭീമൻ അവരെ കൊന്നു.
അവസാനം രാജകീയ ദമ്പതികൾക്ക് രാജകുമാരനെ ഭീമന് നൽകേണ്ടി വന്നു.
അവലംബം പുറംകണ്ണികൾ SurLaLune Fairy Tale site Nix Nought Nothing Archived 2020-05-02 at the Wayback Machine .
English Fairy Tales: Notes.
http://www.sacred-texts.com/neu/eng/eft/eft46.htm
നിക്ടാജിനേസീ ഇംഗ്ലീഷ് വിലാസം https://ml.wikipedia.org/wiki/Nyctaginaceae
ഒരു സസ്യകുടുംബം ആണ് നിക്ടാജിനേസീ .
ഓഷധികളും കുറ്റിച്ചെടികളും വൃക്ഷങ്ങളും ഉൾപ്പെടുന്ന ഈ കുടുംബത്തിൽ 28 ജീനസ്സുകളിലായി 250-ലധികം സ്പീഷീസുണ്ട്.
ഇതിൽ 60 സ്പീഷീസുള്ള മിറാബിലിസ് ( നാലുമണിച്ചെടി ) ആണ് ഏറ്റവും വലിയ ജീനസ്സ്.
14 ജീനസ്സുകൾക്ക് ഓരോ സ്പീഷീസ് മാത്രമേയുള്ളൂ.
ഇതിലെ അംഗങ്ങൾ ഉഷ്ണമേഖലാ-ഉപോഷ്ണമേഖലാ പ്രദേശങ്ങളിലാണ് വ്യാപകമായി കണ്ടുവരുന്നത്.
നിക്ടാജിനേസീ കുടുംബത്തിലെ സസ്യങ്ങൾക്ക് പ്രത്യേക സാമ്പത്തിക പ്രാധാന്യമൊന്നുമില്ല.
ആകർഷകങ്ങളായ പുഷ്പങ്ങളുള്ളതിനാൽ നിക്ടാജിനേസീ കുടുംബത്തിൽ ഉൾപ്പെടുന്ന ബോഗൻവില്ലയും നാലുമണിച്ചെടിയും പൂന്തോട്ടങ്ങളിൽ നട്ടുവളർത്തുന്നു.
തഴുതാമ ഔഷധ സസ്യമാണ്.
ഇലകൾ സരളം; സമ്മുഖമായി വിന്യസിച്ചിരിക്കുന്നു; അനുപർണങ്ങളില്ല.
സൈമോസ് പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്.
ചിലയിനങ്ങളിൽ ആൺ-പെൺ പുഷ്പങ്ങൾ വെവ്വേറെ ചെടികളിലാണുണ്ടാവുക; ചിലയിനങ്ങൾ ദ്വിലിംഗിയാണ്.
പുഷ്പങ്ങൾക്ക് കടും നിറത്തിലുള്ള സഹപത്രകങ്ങളുണ്ടായിരിക്കും.
പരിദളപുടം അഞ്ചായി വിഭജിക്കപ്പെട്ടിരിക്കുന്നു.
മിക്കയിനങ്ങൾക്കും ദളങ്ങളില്ല.
1-30 കേസരങ്ങളുണ്ടായിരിക്കും.
വർത്തിക സരളവും കനം കുറഞ്ഞതുമാണ്.
മിക്കയിനങ്ങളിലും കായ്കൾ ഒരു വിത്ത് മാത്രമുള്ള അച്ഛിന്നഫലമാണ്.
കായ്കൾ പലപ്പോഴും ചിരസ്ഥായിയായ പരിദളപുടങ്ങൾകൊണ്ട് ആവൃതമായിരിക്കും.
ഇത് വിത്തു വിതരണത്തെ സഹായിക്കുന്നു.
അവലംബം Levin, 2000, Phylogenetic relationships within Nyctaginaceae tribe Nyctagineae: Evidence from nuclear and chloroplast genomes.
Systematic Botany 24(4) 738-750.
(Subscription req.) Douglas, NA and Manos, PS.
Molecular phylogeny of Nyctaginaceae: taxonomy, biogeography, and characters associated with a radiation of xerophytic genera in North America.
American Journal of Botany 94(5) 856-872.
ബാഹ്യ ലിങ്കുകൾ Nyctaginaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ നിക്ടാജിനേസീ എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Nyctaginaceae Archived 2015-11-30 at the Wayback Machine .
in L. Watson and M. J. Dallwitz (1992 onwards), The families of flowering plants Archived 2007-01-03 at the Wayback Machine .
Flora of North America : Nyctaginaceae NCBI Taxonomy Browser links at CSDL Archived 2008-10-12 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിക്ടാജിനേസീ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിക്ലാസ് ബെൻഡ്നർ ഇംഗ്ലീഷ് വിലാസം https://ml.wikipedia.org/wiki/Nicklas_Bendtner
ഡെൻമാർക്കിന്റെയും സണ്ടർലാൻഡിന്റെയും മുന്നേറ്റനിരക്കാരനാണ് നിക്ലാസ് ബെൻഡ്നർ .
2006 മുതൽ ഡെൻമാർക്ക് ദേശീയടീമിന് വേണ്ടി കളിക്കുന്നു.
നിക്ലോസ് വിർത്ത് ഇംഗ്ലീഷ് വിലാസം https://ml.wikipedia.org/wiki/Niklaus_Wirth
നിക്ലോസ് വിർത്ത് (ജനനം:1934) നിരവധി കമ്പ്യൂട്ടർ ഭാഷകളുടെ രൂപകല്പ്പനയി വഹിച്ച പങ്കാണ് കമ്പ്യൂട്ടർ ലോകത്തിന് നിക്ലോസ് വിർത്തിന്റെ സംഭാവന.
അൽഗോൾ-10(ALGOL-10), പാസ്കൽ , മോഡുല(Modula), മോഡുല 2(Modula 2), ഒബറോൺ(Oberon)എന്നീ പ്രോഗ്രാമിംഗ് ഭാഷകളുടെ മുഖ്യ ഡിസൈനറായി പ്രവർത്തിച്ചതാണ് വിർത്തിന്റെ ഏറ്റവും വലിയ സംഭാവന.
ലിലിത്ത്, ഒബറോൺ എന്നീ ഓപ്പറേറ്റിംഗ് സിസ്റ്റങ്ങളുടെ വികസനത്തിലും ലോല എന്ന ഡിജിറ്റൽ ഹാർഡ് വെയർ ഡിസൈൻ സിമുലേഷൻ സിസ്റ്റത്തിന്റെ വികസനത്തിലും പ്രധാന പങ്ക് വഹിച്ചു.
സോഫ്റ്റ്‌വെയർ എഞ്ചിനീയറിംഗിൽ നിരവധി ക്ലാസിക് വിഷയങ്ങൾക്ക് തുടക്കമിട്ടു.
1984-ൽ, നൂതന കമ്പ്യൂട്ടർ ഭാഷകളുടെ ഒരു ശ്രേണി വികസിപ്പിച്ചതിന് കമ്പ്യൂട്ടർ സയൻസിലെ ഏറ്റവും ഉയർന്ന 
വ്യക്തിയായി  പൊതുവെ അംഗീകരിക്കപ്പെട്ട അദ്ദേഹം ട്യൂറിംഗ് അവാർഡ് നേടി.
1934-ൽ സ്വിറ്റ്‌സർലൻഡിലെ വിന്റർതൂരിലാണ് വിർത്ത് ജനിച്ചത്.
1959-ൽ, സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്‌നോളജി സൂറിച്ചിൽ നിന്ന് (ETH സൂറിച്ച്) ഇലക്ട്രോണിക് എഞ്ചിനീയറിംഗിൽ സയൻസ് ബിരുദം (ബി.എസ്.) നേടി.
1960-ൽ കാനഡയിലെ ലാവൽ യൂണിവേഴ്‌സിറ്റിയിൽ നിന്ന് മാസ്റ്റർ ഓഫ് സയൻസ് (എംഎസ്‌സി) നേടി.
പിന്നീട് 1963-ൽ, കമ്പ്യൂട്ടർ ഡിസൈൻ പയനിയർ ഹാരി ഹസ്‌കിയുടെ മേൽനോട്ടത്തിൽ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് ഇലക്ട്രിക്കൽ എഞ്ചിനീയറിംഗിലും കമ്പ്യൂട്ടർ സയൻസിലും (ഇഇസിഎസ്) പിഎച്ച്ഡി ലഭിച്ചു.
1963 മുതൽ 1967 വരെ അദ്ദേഹം സ്റ്റാൻഫോർഡ് സർവകലാശാലയിലും വീണ്ടും സൂറിച്ച് സർവകലാശാലയിലും കമ്പ്യൂട്ടർ സയൻസ് അസിസ്റ്റന്റ് പ്രൊഫസറായി സേവനമനുഷ്ഠിച്ചു.
പിന്നീട് 1968-ൽ അദ്ദേഹം ഇടിഎച്ച്(ETH) സൂറിച്ചിൽ ഇൻഫോർമാറ്റിക്‌സ് പ്രൊഫസറായി, കാലിഫോർണിയയിലെ സെറോക്‌സ് പാർകി (PARC)-ൽ പ്രവർത്തിക്കുന്നതിനായി രണ്ട് തവണ ഓരോ വർഷം വച്ച് (1976-1977, 1984-1985) അവധി എടുത്തു.
1999-ൽ വിരമിച്ചു.
ഇന്റർനാഷണൽ ഫെഡറേഷൻ ഫോർ ഇൻഫർമേഷൻ പ്രോസസിംഗ് (IFIP) ഐഎഫ്ഐപി(IFIP) വർക്കിംഗ് ഗ്രൂപ്പ് 2.1 അംഗമെന്ന നിലയിൽ പ്രോഗ്രാമിംഗിലും ഇൻഫോർമാറ്റിക്‌സിലും അന്താരാഷ്ട്ര നിലവാരം വികസിപ്പിക്കുന്നതിൽ അദ്ദേഹം ഏർപ്പെട്ടിരുന്നു, ഇത് പ്രോഗ്രാമിംഗ് ഭാഷയായ അൽഗോൾ 60 (ALGOL 60) സ്പെസിഫൈ ചെയ്യുകയും, പരിപാലിക്കുകയും പിന്തുണയ്ക്കുകയും ചെയ്യുന്നു.
കൂടാതെ അൽഗോൾ 68 നെയും കൂടി പരിപാലിക്കുന്നു.
↑ ↑ ↑ ↑ Bibliography of Turing Award lectures , DBLP ↑ ↑ ↑
നിക്‌ടിബട്രാക്കസ് ഇംഗ്ലീഷ് വിലാസം https://ml.wikipedia.org/wiki/Nyctibatrachus
പശ്ചിമഘട്ട തദ്ദേശവാസികളായ തവളകളുടെ ഒരു ജനുസാണ് നിക്‌ടിബട്രാക്കസ്- Nyctibatrachus .
രാത്തവളകൾ എന്നു പൊതുവേ അറിയപ്പെടുന്നു.
താമസിക്കുന്ന ഇടങ്ങളും ഇരുണ്ടനിറവും എല്ലാം വച്ചാണ് ഇങ്ങനെ വിളിക്കുന്നത്.
Nyctibatrachidae (രാത്തവളകൾ) കുടുംബത്തിൽ ഇതുകൂടാതെ മറ്റൊരു ജനുസ് കൂടിയേ ഉള്ളൂ, അത് ശ്രീലങ്കയിലെ ലങ്കാനെക്ടസ് എന്ന ഒരംഗം മാത്രമുള്ള ഒരു ജനുസാണ്.
മൂക്കുമുതൽ വാലറ്റം വരെ 20 മില്ലീമീറ്ററിൽ താഴെ വലിപ്പമുള്ളവ മുതൽ 84 മില്ലീമീറ്ററിൽ ഏറെ വലിപ്പമുള്ളവ വരെ ഈ ജനുസിൽ ഉണ്ട്.
മലയോരനിത്യഹരിതവനങ്ങളിലെ അരുവി-പ്രദേശങ്ങളിലാണ് രാത്രിഞ്ചരന്മാരായ ഇവയെ കണ്ടുവരുന്നത്.
പെൺതവളകൾ മുട്ടയിട്ട ശേഷം ആൺതവളകൾ അവയ്ക്കു മീതെക്കൂടി നീങ്ങുകയാണ് ചെയ്യുന്നത്.
ഈ ജനുസിൽ 28 സ്പീഷിസുകൾ ആണ് ഉള്ളത്:: Nyctibatrachus acanthodermis Biju et al. , 2011 - spinular night frog Nyctibatrachus aliciae Inger, Shaffer, Koshy, and Bakde, 1984 Nyctibatrachus anamallaiensis (Myers, 1942) Nyctibatrachus beddomii (Boulenger, 1882) Nyctibatrachus danieli Biju et al. , 2011 Nyctibatrachus dattatreyaensis Dinesh, Radhakrishnan, and Bhatta, 2008 Nyctibatrachus deccanensis Dubois, 1984 Nyctibatrachus deveni Biju et al. , 2011 Nyctibatrachus gavi Biju et al. , 2011 Nyctibatrachus grandis Biju et al. , 2011 Nyctibatrachus humayuni Bhaduri and Kripalani, 1955 - Bombay night frog Nyctibatrachus indraneili Biju et al. , 2011 Nyctibatrachus jog Biju et al. , 2011 - Jog night frog Nyctibatrachus karnatakaensis Dinesh, Radhakrishnan, Manjunatha Reddy, and Gururaja, 2007 Nyctibatrachus kempholeyensis ( Rao , 1937) Nyctibatrachus kumbara Gururaja, Dinesh, Priti, and Ravikanth, 2014 Nyctibatrachus major Boulenger , 1882 – Malabar night frog Nyctibatrachus minimus Biju, Van Bocxlaer, Giri, Roelants, Nagaraju, and Bossuyt, 2007 Nyctibatrachus minor Inger, Shaffer, Koshy, and Bakde, 1984 Nyctibatrachus periyar Biju et al. , 2011 Nyctibatrachus petraeus Das and Kunte, 2005 Nyctibatrachus pillaii Biju et al. , 2011 Nyctibatrachus poocha Biju et al. , 2011 Nyctibatrachus sanctipalustris Rao, 1920 Nyctibatrachus shiradi Biju et al. , 2011 Nyctibatrachus sylvaticus Rao, 1937 - forest night frog Nyctibatrachus vasanthi Ravichandran, 1997 Nyctibatrachus vrijeuni Biju et al. , 2011 - VUB night frog അവലംബം
നിക്ഷേപകൻ ഇംഗ്ലീഷ് വിലാസം https://ml.wikipedia.org/wiki/Investor വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
അനുകൂലമായ ഒരു വരുമാനം പ്രതീക്ഷിച്ചുകൊണ്ട് ഫണ്ട് വിനയോഗം നടത്തുന്ന  ഒരു സ്ഥാപനമോ വ്യക്തിയോ ആണ് നിക്ഷേപകൻ അഥവ  ഇൻവസ്റ്റർ.
പലിശ,ലാഭവിഹിതം,മൂലധനാദായം എന്നിങ്ങനെയുള്ള രൂപത്തിൽ ആയിരിക്കും ഭാവിയിലെ പ്രസ്തുത വരുമാനം പ്രതീക്ഷിക്കപെടുന്നത്.
നിഖിൽ ടണ്ഡൻ
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ഒരു ഇന്ത്യൻ എൻ‌ഡോക്രൈനോളജിസ്റ്റ് , മെഡിക്കൽ അക്കാദമിക്, എൻ‌ഡോക്രൈനോളജി, മെറ്റബോളിസം, പ്രമേഹം എന്നിവയുടെ തലവനാണ് നിഖിൽ ടണ്ഡൻ .
2005 ലെ പരമോന്നത ഇന്ത്യൻ മെഡിക്കൽ അവാർഡായ ഡോ. ബിസി റോയ് അവാർഡും 2015 ൽ ഇന്ത്യാ ഗവൺമെന്റ് പദ്മശ്രീ ബഹുമതിയും നൽകി .
1963 നവംബർ 28 ന് ദില്ലിയിൽ നിഖിൽ ടണ്ടൻ ജനിച്ചു.
ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ബിരുദാനന്തര ബിരുദം കരസ്ഥമാക്കിയ അദ്ദേഹം കേംബ്രിഡ്ജ് സർവകലാശാലയിൽ നിന്ന് ഡോക്ടറൽ ബിരുദം (പിഎച്ച്ഡി) നേടി 1993 ൽ ഇന്ത്യയിലേക്ക് മടങ്ങി എയിംസിൽ ചേരാൻ അതിന്റെ ഫാക്കൽറ്റി അംഗമായി ചേർന്നു.
അന്നുമുതൽ അദ്ദേഹം എയിംസിനൊപ്പം താമസിച്ചു.
പ്രൊഫസറും സ്ഥാപനത്തിലെ എൻഡോക്രൈനോളജി, മെറ്റബോളിസം, പ്രമേഹം എന്നിവയുടെ തലവനുമായ അദ്ദേഹം  ദേശീയ ആക്ഷൻ ഇൻ ഡയബെറ്റിസ് ആന്റ് വാസ്കുലാർ ഡിസീസസ് (അഡ്വാൻസ്) എന്നപേരിൽ   ആഗോള ആരോഗ്യ ജോർജ് ഇൻസ്റ്റിറ്റ്യൂട്ട്, ആസ്ത്രേലിയ പ്രമേഹം അപകടകാരിയായ ഒരു അകർച്ചവ്യാധിയാവുന്നതു തടയേണ്ടതുണ്ട് എന്നൊരു പഠനത്തിന്റെ ദേശീയ കോർഡിനേറ്റർ ആയിരുന്നു.
നാഷണൽ ഹാർട്ട് ലംഗ് ആന്റ് ബ്ലഡ് ഇൻസ്റ്റിറ്റ്യൂട്ടിന്റെ ധനസഹായത്തോടെയുള്ള സെന്റർ ഫോർ കാർഡിയോ-മെറ്റബോളിക് റിസ്ക് റിഡക്ഷൻ ഇൻ സൗത്ത് ഏഷ്യ (CARRS) ട്രയലിന്റെ സ്റ്റിയറിംഗ് കമ്മിറ്റി അംഗമാണ്.
എമോറി യൂണിവേഴ്സിറ്റിയിലെ ഫാക്കൽറ്റി അംഗമായും അദ്ദേഹം സേവനമനുഷ്ഠിക്കുന്നു.
സയൻസ് നാഷണൽ അക്കാദമി, ഇന്ത്യയുടെ ഒറ്റു മുൻ വൈസ് പ്രസിഡന്റ് ആണ് ടണ്ഡൻ.
ഇന്ത്യൻ സൊസൈറ്റി ഫോർ  ബോൺ ആന്റ് മിനറൽ റിസർച്ചിന്റെ ഉന്നത ഭാരവാഹികളിലൊരാളാണ് ടണ്ഡൻ.
എൻ‌ഡോക്രൈൻ സൊസൈറ്റി ഓഫ് ഇന്ത്യയുടെ എക്സിക്യൂട്ടീവ് കമ്മിറ്റി അംഗമായി അദ്ദേഹം സേവനമനുഷ്ഠിച്ചിട്ടുണ്ട് .
നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോയും നാഷണൽ അക്കാദമി ഓഫ് മെഡിക്കൽ സയൻസസും ലണ്ടനിലെ റോയൽ കോളേജ് ഓഫ് ഫിസിഷ്യൻസും ഫെലോ ആണ്.
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , ഡിഫൻസ് റിസർച്ച് ആൻഡ് ഡവലപ്മെന്റ് ഓർഗനൈസേഷൻ , ബയോടെക്നോളജി വകുപ്പ്, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് , ഇൻസ്റ്റിറ്റ്യൂട്ട് ഫോർ ഇന്റർനാഷണൽ ഹെൽത്ത്, ബ്രിട്ടീഷ് ഹാർട്ട് ഫൗണ്ടേഷൻ തുടങ്ങി നിരവധി ദേശീയ അന്തർദേശീയ സ്ഥാപനങ്ങളുമായി തൈറോയ്ഡ് എപ്പിഡെമിയോളജി, പ്രമേഹം, ഉപാപചയം അസ്ഥി രോഗങ്ങൾ  കൂടാതെ പല ക്ലിനിക്കൽ പരീക്ഷണങ്ങളിലും പങ്കെടുത്തിട്ടുണ്ട്.
അദ്ദേഹത്തിന്റെ ഗവേഷണ കണ്ടെത്തലുകൾ നിരവധി ദേശീയ അന്തർ‌ദ്ദേശീയ ജേണലുകളിൽ‌ പ്രസിദ്ധീകരിച്ചു, പബ്മെഡ് 454 എണ്ണം അവരുടെ ഓൺലൈൻ ശേഖരത്തിൽ പട്ടികപ്പെടുത്തി.
അന്നത്തെ ലോകത്തിലെ ഏറ്റവും ഉയരം കൂടിയ സ്ത്രീയായ സിദ്ദിക പർവീന്റെ പിറ്റ്യൂട്ടറി ട്യൂമർ ശസ്ത്രക്രിയയ്ക്കുള്ള വാർത്തയിലും അദ്ദേഹം ഇടം നേടിയിട്ടുണ്ട്.
മെഡിക്കൽ കൗൺസിൽ ഓഫ് ഇന്ത്യ 2005 ൽ മെഡിക്കൽ ടീച്ചിംഗ് വിഭാഗത്തിൽ ഡോ. ബിസി റോയ് അവാർഡ് നൽകി 2015 ൽ പദ്മശ്രീ ലഭിച്ചു.
ന്യൂഡൽഹിയിലെ ഏഷ്യൻ ഗെയിംസ് വില്ലേജിലാണ് അദ്ദേഹം താമസിക്കുന്നത്.
നിക്വാബ് A woman wearing a niqab in Syria
ഇസ്ലാം മതവിശ്വാസികളായ വനിതകൾ മുഖം മറക്കാൻ ധരിക്കുന്ന വസ്ത്രമാണ് നിക്വാബ് അല്ലെങ്കിൽ നിഖാബ് എന്ന് പറയുന്നത്.
( / n ɪ ˈ k ɑː b / ; അറബി : نِقاب ‬ [undefined] Error: {{Transliteration}}: missing language / script code ( help ) error: {{transl}} : missing language / script code ( help ) , "[face] veil"; also called a ruband )  worn by a some of Muslim women as a part of a particular interpretation of hijab ("modesty").
മുസ്ലിം വനിതയുടെ വസ്ത്രധാരണയുടെ അനൗചിത്യത്തിൻറെ ഭാഗമായി (ഹിജാബിൻറെ) ധരിക്കുന്ന വസ്ത്ര ഭാഗമാണിത്.
അതെസമയം ഈ വസ്ത്രം നിർബന്ധമാണോയെന്ന കാര്യത്തിൽ മുസ്ലിം പണ്ഡിതർക്കിടയിൽ വ്യത്യസ്തകരമായ കാഴ്ചപ്പാടുണ്ട്.
ചില മുസ്ലിം പണ്ഡിതരുടെ വ്യാഖ്യാന പ്രകാരം നിക്വാബ് നിർബന്ധകരമാണെന്ന് വാദിക്കുമ്പോൾ മറ്റു ചിലർ ഇത് നിർബന്ധമല്ലെന്നും അഭിപ്രായപ്പെട്ടിട്ടുണ്ട്.
ഹംബലി മദ്ഹബിൽ ഈ വസ്ത്രം വിശ്വാസപരമായ നിർബന്ധമാണ്.